mill-Parroċċatal-Qalbta' Ġesu, Fontana Dun Ġorġ Vella Fost it-tifkiriet li jiena għandi mill-Parroċċa tagħna tal- Fontana, niftakar sewwa lil Mons Ċelest Galea, u sa minn meta kont għadni tifel, kont spiss niltaqa' miegħu u ħafna drabi kont nisma' l-quddiesa tiegħu. Dun Ċelest twieled hawn fil-Fontana meta kienet għadHa parti mir-Rabat, jiġifieri ma kenitx Parroċċa. Twieled fl- 10 ta' Ġunju, x-xahar iddedikat lill-Qalb Imqaddsa ta' Ġesu, fis-sena 1900, sena tal-Ġublew Imqaddes, sena ta' Maħfra. Ċelestino kien bin Franġisk Galea u Marija mwielda Attard. Billi l-Fontana ma kenitx Parroċċa, hu tgħammed fil-knisja llum Bażilika ta' San Ġorġ Martri. Intant, il-Fontana, saret Parroċċa ġdida fis-27 ta' Marzu 1911. L-ewwel Kappillan biex imexxi lill-poplu ta' din il-Komunita' ġdida tal-Fontana, ġie magħżul is-saċerdot Dun Ġużepp Ħili, mir-Rabat. Hu ddedika ħajtu bl-enerġija u entużjażmu sabiex jibni Parroċċa li tkun għall-Qalb t'Alla, Parroċċa li tpoġġiet taħt il-Ħarsien tal-Qalb Divina ta' Ġesu. Ċelestino li kellu x-xorti li jara t-twelid ta' din il-Parroċċa, żgur li l-imħabba tiegħu tkebbset wisq iktar lejn Ġesu u beda jara x'ried il-Mulej minn għandu. Il-Kappillan Ħili beda jara lil dan iż-żagħżugħ kien intelliġenti ħafna u kellu mħabba lejn il-Knisja. Nistgħu naħsbu li Ċelestino flimkien ma' xi tfal oħra bdew Mons Celestino Galea waqt il-Funzjoni tat-Tberik tal-Presbiterju fil-Knisja Arċipretali taż-Żebbuġ L-ismijiet tiegħu kienu Ċelestino, Antonju u Joseph Marija. Ċelestino trabbu u kiber b'għożża kbira flimkien ma' ħutu u tgħallem fl-iskola primarja tar-Rabat. Żgur li bħala tfajjel Ċelestino kien qiegħed jara li l-Fontana mhux biss kienet qed tinbena Knisja, Dar t'Alla, fejn il-Komunità kellha tibda tinġabar biex fiha tagħti Glorja lil Alla, iżda wkoll li l-Fontana kellha tkun Parroċċa għaliha, ħalli tinbena Komunita' Familja Parrokkjali li jkollha l-faċilitajiet kollha għall-qadi tad-doveri bħala, Poplu t'Alla. jilbsu abbatini sabiex iservu fil-Liturġija Mqaddsa, skond kif kienet titlob f'dawk iż-żminijiet. Ċelestino wara li għadda l-iskola elementari fir-Rabat, daħal is-Seminarju biex ikompli l-istudju tiegħu. Il-Mulej kien qiegħed isejjaħlu għal warajh, sabiex joffri ħajtu għas-servizz tiegħu. Ċelestino kien qiegħed iħoss din is- sejħa qaddisa u bil-pariri u bl-għajnuna tal-Kappillan Dun Ġużepp Ħili ħa d-deċiżjoni tiegħu li wara li jtemm l-iskola sekondarja, jagħti bidu għall-kors tat-tagħlim biex isir Saċerdot ta' Kristu. Il-Kappillan 'il quddiem stqarr, li dan iż-żagħżugħ, parruċċan tiegħu, kien żagħżugħ bil-għaqal, imżejjen b'kostumi tajba, kien ubbidjenti u jersaq għat- Tqarbin Mqaddes. Ċelestino beda l-kors tat-tagħlim fis-Seminarju u kien dejjem juri kemm kellu intelliġenza kbira. Dejjem kien ikun mill-aħjar fl-eżamijiet u hekk kien qiegħed iħejji lilu nnifsu għas-Saċerdozju skond kif irid il-Mulej. Il-ġurnata sabiħa u għażiża li tant b'ħeġġa kien jistenna waslet u hekk ix-xewqa qaddisa tiegħu ssir realta'. Kien fl-1 ta' Novembru tas-sena 1924, meta Ċelestino ġie ordnat Saċerdot u għall- ewwel darba joffri l-Ħaruf Divin lil Missier għall-Maħfra tad-dnubiet. Ġie ordnat mill-Eċċ. Tiegħu Mons Mikiel Ġonzi, l-isqof li dak iż-żmien kien imexxi d-Djoċesi tagħna. Dun Ċelest, Saċerdot ġdid, Saċerdot żagħżugħ ferħan għaliex il-Mulej għażlu biex ikun ministru tiegħu għal dejjem, iċċelebra solennament il-quddiesa ta' radd il-ħajr f'din il-Parroċċa għażiża assistit mill-Kappillan Dun Ġużepp Ħili u minn sħabu s-Saċerdoti l-oħra tal-Parroċċa, fosthom iz-ziju tiegħi Dun Franġisk Mercieca. Dun Ċelest, Saċerdot, frott tal-Parroċċa tal-Fontana, kien lest biex jagħmel dak li jitlob minnu l-Mulej. L-Eċċ. Tiegħu Mons Isqof Gonzi, ra li kien wieħed mill-aħjar studenti, għalhekk stiednu biex imur ikompli l-istudji tiegħu ġewwa Ruma fl-Universita' Gregorjana. Hu aċċetta l-istedina u mar ikompli jistudja l-Filosofija. Wara li għadda l-kors ta' studju, Dun Ċelest ħa l-Lawrija, Liċenzjat u d-Dottorat u hekk irnexxielu jsir Professur tal-Filosofija. Fis-sena 1927 ġie lura lejn Għawdex u Mons. Isqof għażlu mill-ewwel sabiex jibda jgħallem fis-Seminarju, il-Filosofija, jiġifieri l-ewwel tliet snin li kull Saċerdot irid jistudja, bħala preparazzjoni għas-Saċerdozju. Dun Ċelest kien jaqdi dan id-dmir tiegħu bl-akbar reqqa, kif jixhdu ħafna Saċerdoti li ħadu dan it-tagħlim minn għandu. Ma din il-ħidma importanti fis-Seminarju, Dun Ċelest kien ukoll għal xi żmien Kappillan tal-Kor fil-Katidral tagħna. Kien ukoll jagħti sehmu fil-ħidma pastorali fil-Parroċċa tagħna tal-Fontana, speċjalment f'diversi funzjonijiet Liturġiċi u fis-Sagrament tar-Rikonċiljazzjoni. Fis-sena 1938, il-Parroċċa ta' San Lawrenz kienet vakanti u Dun Ċelest wara li sar l-eżami biex isir Kappillan għal din il- Parroċċa, ġie magħżul biex ikun it-tieni Kappillan biex imexxi dina l-Komunita', u ħa l-pussess tiegħu fit-30 ta' Jannar fost il-ferħ tal-poplu ta' din il-Parroċċa. Dun Ċelest, mexxej ġdid u ragħaj twajjeb, wiegħed lill-membri kollha ta' din il-Parroċċa fdata f'idejħ, li kien ser jagħmel ħiltu kollha għal ġid kemm materjali kif ukoll spiritwali għalihom u li kien lest biex jaqdihom f'kulma jkollhom bżonn. Sa mill-bidu ried li l-membri tal-Komunita' jkollhom mhux biss il-Knisja (id-Dar t'Alla) fejn jistgħu jisimgħu l-kelma t'Alla, iżda wkoll ried jifforma l-għaqda tal-Lajċi, l-Azzjoni Kattolika. F'dik is-sena stess bil-ħidma tiegħu ġie inawgurat iċ-Ċentru tal-Azzjoni Kattolika, u kkonsagrah lill-Qalb ta' Ġesu u lill-Qalb ta' Marija. Matul iż-żmien li dam imexxi l-Parroċċa, kompla jaħdem biex il-poplu kollu, kull kategorija, jkollu tagħlim tal-Katekeżi, biex il-Liturġija Mqaddsa dejjem tkun skont kif titlob l-Knisja Mqaddsa, biex iħabbar l-imħabba u d-devozzjoni lejn San Lawrenz Levita' Martri, Patrun u missier ta' din il-Parroċċa. F'kelma waħda, Dun Ċelest kien veru ragħaj u missier ta' din il- Komunita' u dejjem ħadem biex kulħadd ikollu dak li hu meħtieġ biex jgħix il-ħajja vera nisranija. Dun Ċelest dam imexxi u jieħu ħsieb din il-Parroċċa sas- sena 1941. L-Eċċ. Tiegħu Mons Isqof Mikiel Gonzi ħatru Monsinjur fil-knisja Katidrali. Fit-13 ta' Lulju ta din is-sena, beda din il-ħidma ġdida bħala lettur tal-Kapitlu Kaditrali. Issa Mons. Ċelestinu beda ħidma oħra bħala Monsinjur u komplieha sal-aħħar ta' ħajtu. Mil-ġdid narawh fis- Seminarju, Professur tal-Filosofija. Kompla din il-Missjoni ta' tagħlim akkost ta' kull sagrifiċċju li kellu jgħaddi minnu. Jiena stess niftakar kemm sagrifiċċji kbar kien jagħmel sabiex jiġi jgħallem speċjalment meta s-saħħa fiżika tiegħu kienet sejra lura. Kien jagħmel kulma jista' sabiex iwettaq din il-ħidma tiegħu. Bħala Monsinjur tal-Katidral kien dejjem jattendi u jieħu sehem fil-funzjonijiet kollha li jsiru. Kont tarah dejjem sejjer u ġej lura bil-mixi. Fi żmienu ma kienx hawn kumdità bil-karozza, iżda hu qatt ma kien jibqa' lura milli jieħu sehem fil-Liturġija. Mons Ċelestino kien ħabib kbir taz-ziju Dun Franġisk Mercieca li kien Kappillan/Arċipriet fil-Parroċċa taż- Żebbuġ. Niftakar diversi drabi z-ziju kien jistiednu għall- festa titulari ta' Santa Marija, li ssir, il-Ħadd ta' wara l-15 ta' Awissu. Kien jiġi lejlet il-Festa, jmexxi t-Tranzlazzjoni tar- Relikwija u wara jmexxi l-ewwel Għasar tal-Festa (dak iż- żmien ma kienx isir Quddies filgħaxija). L-għada mbagħad fil-Festa, kien imexxi l-Quddiesa Solenni tal-Festa (fid- 9.00a.m.) li għalija kien jassisti l-Isqof (Assistent Presbiter). (Illum inbidel kollox) Mons. Ċelestino wara kien joqgħod maz-Ziju, li kien jagħmel ikla f'nofsinhar għas-Saċerdoti u xi oħrajn. Wara kien joqgħod jistrieħ ftit u filgħaxija kien imexxi t-tieni Għasar tal-Festa u mbagħad il-purċissjoni. Dun Ċelest kien jagħti dan is-Servizz Liturġiku b'imħabba kbira u dejjem narah ferħan jagħti sehmu. Żgur dak li kien jagħmel, kien jagħmlu minn qalbu u kont tara fih qalb ta' missier li tant kien iħobb jaqdi bil-qalb il-Ministeru tiegħu. Mhux biss fil-Festi Titulari kien ikun mistieden, imma anke għal diversi Festi oħra, bħalma huma l-festi tal-Kwaranturi Mqaddsa (tlitt ijiem Adorazzjoni). Niftakar li darba konna qegħdin fil-Purċissjoni bis-Santissimu Sagrament, f'għeluq il-Kwaranturi. F'daqqa waħda bdiet tqattar ix-xita, in- nies bdew jgħaġġlu xi ftit u tħawdu. Dun Ċelest kien bis-Santissimu Sagrament taħt il-Baldakkin u beda jgħid 'X'ġara, għaliex in-natura tħawdet7' ma ttendiex li bdiet tqattar ix-xita. Intant nafuh tajjeb, kemm kien Saċerdot twajjeb, Saċerdot li jiġpdek u qatt ma tixba' minnu. tħobbu għaliex kien sinċier u jgħinek kemm jista'. jkompli… LEE PI Ilum Araw kemm kien iħobb lil kulħadd, meta jiena kont tfal ried jgħallimni ndoqq il-pjanu. Jiena ta' tifel li kont, ma kontx naf kemm jiswa kull tagħlim li tista' titgħallem. Jiena ma aċċettajtx l-istedina tiegħu. Wara snin iddispjaċieni ħafna. Dan hu l-eżempju li għaddejt minnu jien. Dun Ċelest, kif jgħidu, kellu qalbu f'idejh, lest dejjem biex jgħin lil kulħadd. Mons Ċelest kien Saċerdot imżejjen b'diversi virtujiet, fosthom il-Virtu tant importanti tal-umiltà. Ġentili u dħuli kont tieħu pjaċir titkellem miegħu u minnu titgħallem ħafna kemm bil-kelma li kien jgħidlek kif ukoll bl-eżempji tiegħu. Qatt ma tkabbar bih innifsu alavolja kien Professur, Monsinjur u mżejjen bid-doni li bihom żejnu l-Mulej. Għalhekk kien Saċerdot li jiġbdek lejh u jressqek lejn Ġesu. L-imħabba tiegħu lejn il-Qalb ta' Ġesu u lejn l-Ewkaristija Mqaddsa kienet tidher fih b'mod speċjali meta kien ikun jitlob fil-kor jew quddiem it-Tabernaklu. Kien jiċċelebra l-quddiesa bl-aħbar devozzjoni u mħabba, mingħajr Fl-aħħar snin ta' ħajtu, minħabba is-saħħa fiżika tiegħu bdiet sejra lura, u ma kienx għadu jiflaħ jitla' l-Katidral għall-funzjonijiet li kien fid-dmir li jieħu sehem fihom. Talab lill-Isqof sabiex jaħtar Kuġitur tiegħu sabiex dan ikun jista' jaqdi minfloku d-dmirijiet tal-Monsinjur fil- Knisja Katidrali. Mons Isqof laqa' t-talba tiegħu u ħatar Kuġitur, kif Mons Ċelestino xtaq, għalkemm kontra qalbu. Hu baqa' attiv fil-ħidma tiegħu Saċerdotali skont kemm is-saħħa tiegħu kienet tippermettilu. Baqa' jgħallem is- seminarju, il-Filosofija, għalkemm kultant b'sagrifiċċju kbir. L-imħabba tiegħu lejn it-tagħlim u lejn dawk iż- żgħażugħ li kienu qegħdin jitħejjew għas-Saċerdozju baqgħet sal-aħħar. Kien jieħu wisq pjaċir u kien juri l-ferħ ta' qalbu meta xi żagħżugħ mill-Parroċċa tal-Fontana jkun qed jistudja u jipprepara biex ikun Saċerdot. Bil-kelma ħelwa tiegħu kien jagħmillu l-kuraġġ ħalli jkompli jsaħħaħ fih il-vokazzjoni u jħeġġu biex jitlob ħafna lil Ġesu sabiex ikun Saċerdot skont qalbu. Mons. Celestino Galea fl-Ewwel Quddiesa solenni ta' Dun Ġorġ Vella għaġla. Fi żmienu l-quddiesa kienet tiġi iċċelebrata mhux kif niċċelebrawha illum. Mir-Riforma Liturġika li twettqet mill-Konċilju Vatikan II, il-quddiesa għalkemm baqgħet l-istess, ħadet forma oħra. Mons Ċelestino kien josserva kulma kienet titlob il-Liturġija. Kien dejjem attent għal kulma kellu jagħmel sabiex il-quddiesa tkun verament iċċelebrata kif trid il-Knisja. Kull min kien jassisti għall- Quddiesa li kien jiċċelebra, kien jara kemm tassew kienet tispikka fih l-imħabba vera lejn il-Ħaruf Divin li kien joffri lill-Missier Alla għall-maħfra tad-dnubiet. Kienet tidher il-fidi ħajja u vera f'Ġesu Ewkaristija u l-għaqda intima tiegħu ma'dak li kien joffri, jiġifieri il-Vittma Divina. It-tmiem tal-ħajja ta' Mons Ċelestino kien qiegħed joqrob. Mal-bidu tas-sena 1972, kien qiegħed juri li s-saħħa tiegħu kienet marret lura ħafna. Il-marda tiegħu kienet qiegħda turi li l-Mulej kien qiegħed isejjaħlu sabiex jagħtih il- premju li kien jistħoqqlu. Wasal il-jum tal-10 ta' Jannar ta' 1972, meta ir-ruħ ta' Mons Ċelestino ħarġet minn ġismu u marret tingħaqad mal-Ħallieq Divin li kien tant ħabb matul ħajtu kollha. Mons Ċelestino Galea għandu ħafna x'jgħallimna. Tajjeb li aħna ma ninsewx dak li għallem kemm bil-kelma tiegħu u fuq kollox bl-eżempji tajba tiegħu. J'Alla l-Mulej ikompli jagħtina saċerdoti qaddisin bħal Mons Galea. Biex dan iseħħ, inkomplu nitolbu bil-Qalb għall-Vokazzjonijiet. LEE PI IĠimm